कहा- पुतिन और जेलेंस्की को फोन करूंगा, दोनों के सामने एक ही ऑप्शन होगा
अमेरिका के पूर्व राष्ट्रपति डोनाल्ड ट्रम्प ने आखिरकार वो राज खोल दिया है जिसको लेकर उनके आलोचक तंज कस रहे थे। ट्रम्प ने बताया है कि अगर वो दूसरी बार प्रेसिडेंट बने तो वो रूस और यूक्रेन की जंग को महज एक दिन में कैसेRussia-Ukraine War | Donald Trump on How he End Russia Ukraine War In 24 Hours
अमेरिका के पूर्व राष्ट्रपति डोनाल्ड ट्रम्प ने आखिरकार वो राज खोल दिया है जिसको लेकर उनके आलोचक तंज कस रहे थे। ट्रम्प ने बताया है कि अगर वो दूसरी बार प्रेसिडेंट बने तो वो रूस और यूक्रेन की जंग को महज एक दिन में कैसे खत्म करेंगे।
ट्रम्प के मुताबिक- यह बहुत मुश्किल काम नहीं है। मुझे सिर्फ दो फोन करने हैं। एक यूक्रेन के प्रेसिडेंट वोल्दोमिर जेलेंस्की को और दूसरा रूस के राष्ट्रपति व्लादिमिर पुतिन को। दोनों के सामने जंग खत्म करने के लिए सिर्फ एक ऑप्शन होगा।
ट्रम्प ने करीब एक साल पहले जो बाइडेन पर तंज कसा था। ट्रम्प ने कहा था- 'अमेरिकी राष्ट्रपति चाहें तो रूस और यूक्रेन की जंग 24 घंटे में खत्म हो सकती है। मैं अगर 2024 में दोबारा प्रेसिडेंट बना तो ये करके भी दिखाउंगा।'
तो आखिर ट्रम्प का प्लान क्या है
अमेरिकी टीवी चैनल ‘फॉक्स न्यूज’ को दिए इंटरव्यू में इस प्लान का खुलासा किया। कहा- 'जेलेंस्की और पुतिन दोनों मेरे अच्छे दोस्त हैं। जेलेंस्की को मैं बहुत अच्छे से जानता हूं। यही बात पुतिन के मामले में भी है। मैं जेलेंस्की से कहूंगा- अब आपको जंग खत्म करने के लिए डील करनी ही होगी। और पुतिन से कहूंगा- अगर आपने यूक्रेन से डील नहीं की तो हम उन्हें (यूक्रेन को) इतनी मदद देंगे कि आपने सोचा भी नहीं होगा। इसके बाद दोनों के पास कोई रास्ता नहीं बचेगा और उन्हें जंग के खात्मे की डील करनी ही पड़ेगी।'
बाइडेन पर ट्रम्प ने फिर निशाना साधा। कहा- 'दुनिया के बाकी नेता बहुत इंटेलिजेंट हैं, और सच्चाई ये है कि हमारा प्रेसिडेंट उनसे डील कर ही नहीं पाता। इसमें कोई दो राय नहीं कि बाइडेन अमेरिकी हिस्ट्री में अब तक के सबसे कमजोर प्रेसिडेंट हैं।'
बाइडेन के पास काबिलियत ही नहीं
85 अरब डॉलर का सीधा नुकसान
